CELEX: 31995R2569
Language: da
Date: 1995-10-31 00:00:00
Title: Kommissionens forordning (EF) nr. 2569/95 af 31. oktober 1995 om supplering af forordning (EØF) nr. 2385/91 for så vidt angår de geografiske områder i Østrig, hvor fårekødsproducenter, der foretager græsningsskifte, betragtes som producenter i et ugunstigt stillet område

Avis juridique important

|

31995R2569

Kommissionens forordning (EF) nr. 2569/95 af 31. oktober 1995 om supplering af forordning (EØF) nr. 2385/91 for så vidt angår de geografiske områder i Østrig, hvor fårekødsproducenter, der foretager græsningsskifte, betragtes som producenter i et ugunstigt stillet område  

EF-Tidende nr. L 262 af 01/11/1995 s. 0032 - 0033

KOMMISSIONENS FORORDNING (EF) Nr. 2569/95 af 31. oktober 1995 om supplering af forordning (EØF) nr. 2385/91 for så vidt angår de geografiske områder i Østrig, hvor fårekødsproducenter, der foretager græsningsskifte, betragtes som producenter i et ugunstigt stillet område KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til akten vedrørende Østrigs, Finlands og Sveriges tiltrædelse, særlig artikel 149,under henvisning til Rådets forordning (EØF) nr. 3013/89 af 25. september 1989 om den fælles markedsordning for fåre- og gedekød (1), senest ændret ved forordning (EF) nr. 1265/95 (2), særlig artikel 5, stk. 9,under henvisning til Rådets forordning (EØF) nr. 3493/90 af 27. november 1990 om almindelige regler for ydelse af præmien til fåre- og gedekødsproducenter (3), senest ændret ved forordning (EF) nr. 233/94 (4), særlig artikel 1 og artikel 2, stk. 4, ogud fra følgende betragtninger:Forordning (EØF) nr. 3493/90 fastsætter bestemmelser for, hvornår landbrugere, der foretager græsningsskifte, betragtes som producenter i et ugunstigt stillet område; nævnte forordning fastsætter særligt, at der i den forbindelse kun tages hensyn til landbrugere, der i mindst 90 på hinanden følgende dage lader mindst 90 % af de dyr, for hvilke der ansøges om præmien, græsse i områder, som er defineret i artikel 3, stk. 3, 4 og 5, i Rådets direktiv 75/268/EØF (5), senest ændret ved direktiv 82/786/EØF (6), såfremt landbrugernes bedrifter er beliggende i geografiske områder, der skal fastlægges på grundlag af visse kriterier efter proceduren i artikel 30 i forordning (EØF) nr. 3013/89; Kommissionens forordning (EØF) nr. 2385/91 af 6. august 1991 om gennemførelsesbestemmelser for visse særtilfælde for så vidt angår definitionen af producenter og producentsammenslutninger i fåre- og gedekødssektoren (7), senest ændret ved forordning (EF) nr. 826/94 (8), har fastlagt en fortegnelse over disse sidste geografiske områder; efter Østrigs tiltrædelse har det vist sig hensigtsmæssigt at supplere fortegnelsen, fordi det i denne medlemsstat er blevet konstateret, at velafgrænsede geografiske områder opfylder de fastsatte kriterier;de i denne forordning fastsatte foranstaltninger er i overensstemmelse med udtalelse fra Forvaltningskomitéen for Får og Geder -UDSTEDT FØLGENDE FORORDNING:Artikel 1 I forordning (EØF) nr. 2385/91 foretages følgende ændringer:1) I artikel 3, stk. 2, indsættes følgende afsnit:»For så vidt angår ansøgninger vedrørende produktionsåret 1995 og uanset artikel 1 i forordning (EØF) nr. 2700/93, fremsender landbrugerne i Østrig senest den 30. november 1995 dokumenterne med oplysningerne samt de dokumenter, der er omhandlet i stk. 3.«2) I artikel 3, stk. 3, indsættes følgende afsnit mellem første og andet afsnit:»For Østrig vedkommende gælder det imidlertid for produktionsårene 1995 og 1996, at attesten for at græsningsskiftet har fundet sted i de to foregående produktionsår, kan erstattes af dokumenter, der attesterer at græsningsskiftet har fundet sted i produktionsåret 1995.«3) I bilaget indsættes følgende som punkt VI:»VI ØSTRIGIkke-ugunstigt stillede områder i følgende »Gemeinden« eller »Gemeindeteile« i »Bezirken«:Bundesland Vorarlberg:FeldkirchDornbirnBregenzBundesland Kärnten:KlagenfurtKlagenfurt-LandWolfsbergBundesland Salzburg:SalzburgSalzburg-UmgebungBundesland Steiermark:GrazGraz-UmgebungLeibnitzRadkersburgWeizFeldbachFürstenfeldHartbergBundesland Oberösterreich:Braunau am InnRied im InnkreisSchärdingVöcklabruckGrieskirchenEferdingWels-LandGmundenUrfahr-UmgebungKirchdorf an der KremsSteyr-LandLinz und PergBundesland Niederösterreich:AmstettenMelkScheibbsSt. Pölten-LandWien-UmgebungKrems an der DonauKrems-LandHornMödlingBadenNeunkirchenWiener Neustadt-LandBundesland Burgenland:Neusiedl am SeeEisenstadt-LandMattersburgOberpullendorfOberwartGüssing«Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende.Den anvendes fra begyndelsen af produktionsåret 1995.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 31. oktober 1995.På Kommissionens vegneFranz FISCHLERMedlem af Kommissionen(1) EFT nr. L 289 af 7. 10. 1989, s. 1.(2) EFT nr. L 123 af 3. 6. 1995, s. 1.(3) EFT nr. L 337 af 4. 12. 1990, s. 7.(4) EFT nr. L 30 af 3. 2. 1994, s. 9.(5) EFT nr. L 128 af 19. 5. 1975, s. 1.(6) EFT nr. L 327 af 24. 11. 1982, s. 19.(7) EFT nr. L 219 af 7. 8. 1991, s. 15.(8) EFT nr. L 95 af 14. 4. 1994, s. 8.